 యధాలాపంగా తలతిప్పి కుడివేపుకు చూసిన చైతన్య పక్కగుట్టపై నునుపుగా ఏటవాలుగా వున్న రాతినేలపై పైకి వెళ్తున్న మేనీటర్ ను గమనించాడు.

 సుమారు మూడు వందల గజాల దూరంలో చాలా బలంగా ప్రయత్నిస్తూ గుట్టనెక్కుతూంది మేనీటర్.

 ముందు పాదానికి చెందిన కీలుపై గాయమయిన మేనీటర్ ఆ బాధలో గుట్ట పై భాగానికి చేరుకుంటుంది.

 అస్పష్టమైన నీడలా కనిపిస్తున్న మేనీటర్ మరికొన్ని సెకండ్ల వ్యవధిలో గుట్టపైభాగానికి చేరుకుంటుంది.

 అవకాశం చేజారుతుందన్న ఆలోచనతో తుపాకీ పైకెత్తాడు.

 అవయవాలు సయితం సహకరించటం లేదు. ఒకపక్క ఉపయోగంలేని ఎడమకన్ను మరోపక్క నిస్త్రాణగా వొణుకుతున్న శరీరం. లాభం లేదనిపించింది.

 పరుగులాంటి నడకతో సుమారు వంద గజాల దూరాన్ని అధిగమించిన చైతన్య అంచనాగా గురిచూసి మొదటిరౌండ్ కాల్చాడు.

 రిటార్డేషన్ తో భుజం నొప్పి పెట్టింది.

 తూటా మ్రోతతో గుర్రుమన్న చప్పుడు.

 మరో రౌండ్....

 రాతిపై ఓ బండ దొర్లుతున్నట్టు అలికిడి.

 మరికొన్ని సెకండ్లలో గుట్టకు దిగువ లోయలాంటి ప్రాంతం దద్ధరిల్లింది.

 కొన్ని క్షణాలవరకూ పులిగాండ్రింపుతో అదిరిపడినచీకటి లోయకేసి భావరహితంగా చూస్తూ ఉండిపోయాడు చైతన్య.

   27


 మరో కాళరాత్రి గడిచిన సూచనగా తూర్పున వెలుగు రేఖలు విచ్చుకున్నాయి. రాత్రంతా ఓ చెట్టునెక్కి విశ్రమించిన చైతన్య కిందికి దిగడానికి చాలా శ్రమపడాల్సి వచ్చింది.

 ఒళ్ళంతా తూలిపోతుంది. గాలిలో తేలుతున్న అనుభూతి.

 కీళ్ళలో వాతలు పెట్టినట్టు బాధగా వుంది.

 నిజానికి అతడు నిద్రపోలేదు. మగతగా కళ్ళు మూసుకున్నాడు. తెల్లవారగానే లోయలోకి వెళ్ళి చూడాలన్న తొందరపాటు.

 అతడు కూర్చున్న చెట్టుపై వున్న ఓ ముసలి కొండముచ్చు చేస్తున్న ఆక్రందన అతడ్ని అనుమానంలోకి నెట్టింది.

 మరో పది నిముషాలలో పులి జారిన లోయ ప్రాంతానికి చేరుకున్నాడు.

 సుమారు అరవై అడుగుల లోతుగల చీలిన కొండ నడుమ అస్తవ్యస్తంగా పడివున్న కలుపు మొక్కల్ని ఎత్తయిన ఇసకమేటని దానిపై పేరుకున్న రక్తపు మరకల్ని చూస్తూ నిస్త్రాణగా ఉండి పోయాడతను.

 ఆటలోగాని, వేటలో గాని అదృష్టమన్నది ఎంతటి ప్రముఖ పాత్ర వహించేదీ చైతన్యకు తెలీనిది కాదు.

 కేవలం మేనీటర్ అదృష్టవశాత్తూ తన ప్రయత్నాలన్నీ విఫలమయ్యాయి.

 ఒకనాడు తవిటయ్య మూలంగా ,మరొకనాడు త్రాచుమూలంగా తను అసమర్ధుడయిపోయాడు.

 ఈనాడు గాయపడిన పెద్దపులి కిందకు దొర్లి ఎముకలు విరిగి ప్రాణాలు పోగొట్టుకోకుండా ఏపుగా పెరిగిన కలుపుమొక్కలు, ఇసక మేట ఆసరా ఇచ్చి దాని ప్రాణాలు కాపాడాయి.

 చివరి గెలుపెవరిదయినా, ఇదే పరిస్థితి కొనసాగితే తన శరీరమే తనకు పూర్తిగా ఎదురుతిరిగేట్టుంది.

 నిర్వికారమైన నవ్వు అతడి పెదవులపై!

 గుండెను గాని, మెదడును గాని బలమయిన గాయం తగిలితే తప్ప పెద్దపులి ప్రాణాలు కోల్పోదు. చివరికి ఇంత అనుభవం కల తన గురికూడా విఫలమయి మేనీటరును కాపాడుతోందంటే జవాబు దొరకని ప్రశ్నది.

 ఆ గాయాలతో మేనీటర్ క్రమంగా ప్రాణాలు పోగొట్టుకోవచ్చు, లేదా వట్టి అంగవైకల్యం మాత్రమే ఏర్పడి నయమయ్యాక మనుషులపై మరింతగా విజృంభించొచ్చు.

 అతడు ముందుకు నడిచాడు. ఇసకలో కనిపించిన పులి అడుగు జాడలు రాతి ప్రదేశాన్ని చేరగానే మాయమయ్యాయి.

 ఎటు వెళ్ళాలి? విస్సత్తువగా నిలబడ్డాడు కేవలం రెండు క్షణాలపాటు, ఒకచోట ఎండిన రక్తపు బొట్లు.

 క్రూరమృగాల వేటన్నది పుస్తకాలలో చదివి నేర్చుకునే శాస్త్రం కాదు. కేవలం అనుభవంతో సంపాదించేది విజ్ఞానమది. ఈ మాత్రం వేటకు మాత్రమేకాదు, దానికి ప్రాతిపదికగా నిలిచే ట్రాకింగ్ కీ వర్తిస్తుంది. పులి ఉనికిని గుర్తించే ఈ ట్రాకింగ్ లో ఎన్ని పద్ధతులున్నా, ముఖ్యంగా వేటగాడు అనుసరించే పద్ధతులు రెండు.

 ఒకటి రక్తపు చారికల్ని బట్టి క్రూరమృగపు జాడని తెలుసు కోవడం. రెండు_రక్తం చిమ్మనిపరిస్థితుల్లో మృగాన్ని అనుసరించడం.

 ఇవిగాక మాంసంతినే రాబంధుల వంటి పక్షుల కదలికనిబట్టి గాయాలపై ఎగిరే పురుగుల్నిబట్టి గాయపడిన మృగం తాలూకు ఉనికిని గుర్తించవచ్చు.

 అన్నింటినీ మించి రక్తపు చారికల్ని బట్టి జాడ గుర్తించడమే వేటగాడికి సులభమైన పద్ధతి. కాని ప్రతి గాయమూ రక్తం బయటికి చిమ్మదు కాబట్టి ఒక్కోమారు వేటగాడు పులి అడుగుజాడల్ని బట్టి లేదా అది నడిచిన మార్గంలో దాని గమనం మూలంగా అస్తవ్యస్తమైన పొదల్నిబట్టి ట్రాకింగ్ చేయాల్సిన అవసరం ఏర్పడుతుంది.  
 yadhaalaapamgaa talatippi kudivepuku chusina chaitanya pakkaguttapai nunupugaa etavaluga vunna raatinelapai paiki veltunna maneeter nu gamaninchaadu.

 sumaru moodu vandala gajala dooramlo chala balangaa prayatnistuu guttanekkutuundi maneeter.

 mundu paadaaniki chendina keelupai gaayamayina maneeter aa baadhalo gutta pai bhaagaaniki cherukuntundi.

 aspashtamaina needala kanipistunna maneeter marikonni secondla vyavadhilo guttapaibhaagaaniki cherukuntundi.

 avakaasam chejaarutundanna aalochanatho tupaki paikettaadu.

 avayavaalu sayitam sahakarinchatam ledu. okapakka upayogamleni edamakannu maropakka nistraanagaa vonukutunna sareeram. laabham ledanipinchindi.

 parugulanti nadakatho sumaru vanda gajala dooraanni adhigaminchina chaitanya anchanaagaa gurichusi modatiround kaalchaadu.

 retardation thoo bhujam noppi pettindi.

 thootaa mrothatho gurrumanna chappudu.

 maro round....

 raatipai oo banda dorlutunnattu alikidi.

 marikonni secondlalo guttaku diguva loyalanti praantam daddharillindi.

 konni kshanaalavarakuu puligaandrimputo adiripadinacheekati loyakesi bhaavarahitamgaa chustuu undipoyaadu chaitanya.

   27


 maro kaalaraatri gadichina suuchanagaa thoorpuna velugu rekhalu vichukunnaayi. raatrantaa oo chettunekki vishraminchina chaitanya kindiki digadaaniki chala shramapadaalsi vachindi.

 ollantaa thoolipothundi. gaalilo telutunna anubhooti.

 keellalo vaatalu pettinattu badhaga vundi.

 nijaaniki atadu nidrapoledu. magatagaa kallu moosukunnadu. tellavaaragaane loyaloki velli chudalanna tondarapaatu.

 atadu kuurchunna chettupai vunna oo musali kondamuchhu chestunna aakrandana atadni anumaanamloki nettindi.

 maro padi nimushaalalo puli jaarina loya praantaaniki cherukunnadu.

 sumaru aravai adugula lothugala cheelina konda naduma astavyastamgaa padivunna kalupu mokkalni ettayina isakametani daanipai perukunna raktapu marakalni chustuu nistraanagaa undi poyaadatanu.

 aatalogaani, vetalo gaani adrushtamannadi enthati pramukha paatra vahincheedii chaitanyaku teleenidi kaadu.

 kevalam maneeter adrushtavasaattuu tana prayatnaalannii viphalamayyaayi.

 okanadu tavitayya moolamgaa ,marokanadu traachumuulamgaa tanu asamardhudayipoyadu.

 eenaadu gaayapadina peddapuli kindaku dorli emukalu virigi praanaalu pogottukokunda epuga perigina kalupumokkalu, isaka meta asara ichi daani praanaalu kapadai.

 chivari gelupevaridayina, ide paristhiti konasagithe tana sareerame tanaku puurtigaa edurutirigettundi.

 nirvikaaramaina navvu atadi pedavulapai!

 gundenu gaani, medadunu gaani balamayina gaayam tagilite tappa peddapuli praanaalu kolpodu. chivariki inta anubhavam kala tana gurikuda viphalamayi maeneetarunu kapadutondante jawabu dorakani prasnadi.

 aa gaayaalato maneeter kramangaa praanaalu pogottukovachhu, leda vatti angavaikalyam matrame erpadi nayamayyaka manushulapai marintagaa vijrumbhinchochu.

 atadu munduku nadichaadu. isakalo kanipinchina puli adugu jaadalu raati pradesaanni cheragaane mayamayyayayi.

 etu vellaali? vissattuvagaa nilabaddadu kevalam rendu kshanaalapaatu, okachota endina raktapu botlu.

 krooramrugaala vetannadi pustakaalalo chadivi nerchukune saastram kaadu. kevalam anubhavamtho sampadinchedi vignaanamadi. ee maatram vetaku maatramekaadu, daaniki praatipadikagaa niliche tracking kee vartistundi. puli unikini gurtinche ee tracking loo enni paddhatulunna, mukhyamgaa vetagaadu anusarinche paddhatulu rendu.

 okati raktapu chaarikalni batti krooramrugapu jaadani telusu kovadam. rendu_raktam chimmaniparisthitulla mrugaanni anusarinchadam.

 ivigaaka maamsantine raabandhula vanti pakshula kadalikanibatti gayalapai egire purugulnibatti gaayapadina mrugam taaluuku unikini gurtinchavacchu.

 annintinii minchi raktapu chaarikalni batti jaada gurtinchadame vetagaadiki sulabhamaina paddhati. kaani prati gaayamuu raktam bayatiki chimmadu kabatti okkomaru vetagaadu puli adugujaadalni batti leda adhi nadichina maargamlo daani gamanam moolamgaa astavyastamaina podalnibatti tracking cheyalsina avasaram erpadutundi.  